4 20 8TUDI ENTOMOLOGICI. 



ALEOGHARA GRASSA. 



A . nigra , subnitida , griseo pubescens , capite thoraceque 

 obsolete , elytris abdomineque confertim subtiliter pimctatis , 

 elytris thoracis longitudine, his apice, antennis basi, geni- 

 culis tarsisque rufo-testaceis . 



Long. 1 \ lìn. 



Antennse capitis thoracisque longitudine, apicem versus 

 haud incrassatse, articulo seeundo tertio dimidio breviore, 

 fr-10 subobconicis , penultimis erassitie haud brevioribus, 

 ultimo ovato, nigrae, articulo primo rufo vel rufo-piceo. 

 Caput deflexum et thorax undique subtiliter obsolete pun- 

 ctata, griseo-pubescentia, nigra, subnitida. Thorax basi 

 coleopterorum latitudine, latitudine dimidio brevior, an- 

 trorsum angustatus, lateribus et basi modice rotundatus, 

 basi utrinque subsinuatus, angulis posticis obtusis, ante- 

 rioribus deflexis , subrectis , transversim sat convexus , 

 sequalis. Elytra thoracis longitudine , apice ad angulum 

 exteriorem subsinuata, creberrime fortiter punctata, dense 

 griseo pubescentia, nigra, apicem versus obscure rufe- 

 scentia. Abdomen apicem versus sensim attenuatum con- 

 fertim subtiliter punctatum densiusque griseo pubescens , 

 nigrum, subtus segmentis singulis margine apicali rufo-pi- 

 ceo. Pedes nigro-picei, geniculis tarsisque rufo-testaceis. 



Habitat in Sicilia et Sardinia. 



Al. morioni affinis, sed habitu, antennarum structura, elytrorum et prae- 

 sertim abdominis pubescentia densiore et subtiliore: etiam ab illius va- 

 rietale apud nos fVequentiore (antennis, abdomine, pedibusque obscuris), 

 abunde distinguiti! r 



